სოფია კოპოლა

სოფია კოპოლა (; დ. 14 მესი, 1971, ნიუ-იორკი, ააშ) — ამერიკალი კინორეჟისორი, სცენარისტი, პროდიუსერი დო არტისტი. თინა რე კინორეჟისორ ფრენსის ფორდ კოპოლაშ ცირასქუა. სოფია კოპოლა მაართა ამერიკალი ოსური რე, ნამუთ წჷმარინეს ოსკარიშ საუჯგუშო რეჟისორიშ ჯილდოს.

ბიოგრაფია
ორდოიანი წანეფი
სოფია კოპოლაქ ჰოლივუდიშ პრივილეგირაფილ ფანიას დებადჷ. თიშ მუმა, ჩინებული რეჟისორი ფრენსის ფორდ კოპოლა რე, არტისტი ნიკოლას კეიჯი თიშ ჯიჯისქუა რე. თინეფს ფანიას შხირას სუმარენდეს აკირა კუროსავა დო ვერნერ ჰერცოგი. ჭიჭე სოფია კოპოლა ოსკოლე დავალებეფს ფილმეფიშ სახეთ ორთუდჷ. თიქ ჭიჭე როლეფი არსულჷ მუმაშ ფილმეფს „აუტსაიდერეფი“, „კლუბი კოტონი“, „პეგი სიუს რინა“ „მორდია III“.

კარიერა
კუნტამეტრაჟიანი ფილმიშ „Lick the Star“ (1998) უკულ მაართა სრულმეტრაჟიანი ხანტურული ფილმი „ცირასქუალეფიშ დუდიშჸვილუა“ კოპოლაქ 1999 წანას გინიღჷ ჯეფრი ეუჯენიდესიშ ათე ჯოხოშ რომანიშ მეჯინათ. 2003 წანას გიშართჷ ფილმიქ „თანგუას დინაფილი“, ნამუსჷთ ბილ მიურეი დო სკარლეტ იოჰანსონი ჟირი გააჯამებურ მეშარეს ლაჸაფენა, ნამუეფით ტოკიოს ხვადუნა არტიანს. ფილმიქ 44 მილიონი დოლარიშ მოგება ძირჷ ოორუე ამერიკას, დახე 120 მლნ ედომუშამ მოსოფელს. ფილმიქ საუჯგუშო სცენარიშო ოსკარი დეინალჷ, საუჯგუშო ფილმიშ დო საუჯგუშო სცენარიშო ორქოშ გლობუსი მიღჷ.

კოპოლაშ უკულ ფილმის „მარი ანტუანეტი“ კომპანია Sony-ქ 40 მილიონი დოლარი ინოდჷ. ფილმი ანტონია ფრეზერიშ რომანს რე დორსხუაფილი დო საფრანგეთიშ სკანდალური დიაფალიშ რინას ესახუნს. ფილმიქ კრიტიკოსეფიშ გინორთელი რეაქციეფი გიმიჭანუ.

ფილმოგრაფია
1999 — ცირასქუალეფიშ დუდიშჸვილუა (The Virgin Suicides) 
2003 — თანგუას დინაფილი (Lost in Translation)
2006 — მარი ანტუანეტი (Marie Antoinette)
2010 — სოდგარენ (Somewhere)
2013 — ელიტური კათა (The Bling Ring)

რესურსეფი ინტერნეტის

მუდგარენ-მუდგარენეფი სოფიაშ გეშა  ჟურნალი „ჩხე შოკოლადი“, 1 გჷმათუთა, 2006

სქოლიო

კატეგორია:ამერიკალი კინორეჟისორეფი
კატეგორია:ამერიკალი სცენარისტეფი
კატეგორია:დუნაბადი 1971
კატეგორია:იტალო-ამერიკალეფი